CELEX: 22013D0018
Language: sk
Date: 2013-02-01 00:00:00
Title: Rozhodnutie Spoločného výboru EHP č. 18/2013 z  1. februára 2013 , ktorým sa mení príloha IX (Finančné služby) a protokol 37 k Dohode o EHP obsahujúci zoznam uvedený v článku 101

30.5.2013   
            
            
               SK
            
            
               Úradný vestník Európskej únie
            
            
               L 144/23
            
         ROZHODNUTIE SPOLOČNÉHO VÝBORU EHP
   č. 18/2013
   z 1. februára 2013,
   ktorým sa mení príloha IX (Finančné služby) a protokol 37 k Dohode o EHP obsahujúci zoznam uvedený v článku 101
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 98 a 101,
   keďže:
   
               (1)
            
            
               Rozhodnutie Komisie 2010/C 326/07 z 2. novembra 2010, ktorým sa zriaďuje Európske multilaterálne fórum o elektronickej fakturácii (e-fakturácii) (1), sa má začleniť do Dohody o EHP.
            
         
               (2)
            
            
               V záujme riadneho fungovania Dohody o EHP je potrebné rozšíriť protokol 37 k Dohode o EHP tak, aby zahŕňal Európske multilaterálne fórum o elektronickej fakturácii (e-fakturácii) zriadené rozhodnutím Komisie 2010/C 326/07, a zmeniť a doplniť prílohu IX k Dohode o EHP s cieľom vymedziť postup zapojenia sa do tohto fóra.
            
         
               (3)
            
            
               Príloha IX a protokol 37 k Dohode o EHP by sa preto mali zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Za bod 31ec (rozhodnutie Komisie 2010/578/EÚ) prílohy IX k Dohode o EHP sa vkladá tento text:
   
               „31ed.
            
            
               
                  32010 D 1203(02): rozhodnutie Komisie 2010/C 326/07 z 2. novembra 2010, ktorým sa zriaďuje Európske multilaterálne fórum o elektronickej fakturácii (e-fakturácii) (Ú. v. EÚ C 326, 3.12.2010, s. 13).
               Podrobné podmienky zapojenia sa štátov EZVO v súlade s článkom 101 dohody:
               Každý štát EZVO môže vymenovať osobu, ktorá sa bude ako pozorovateľ zúčastňovať na zasadnutiach Európskeho multilaterálneho fóra o elektronickej fakturácii (e-fakturácii).“
            
         Článok 2
   Do protokolu 37 (obsahujúceho zoznam stanovený v článku 101) k Dohode o EHP sa vkladá tento bod:
   
               „38.
            
            
               Európske multilaterálne fórum o elektronickej fakturácii (e-fakturácii) (rozhodnutie Komisie 2010/C 326/07).“
            
         Článok 3
   Znenie rozhodnutia Komisie 2010/C 326/07 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 4
   Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (2).
   Článok 5
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 1. februára 2013
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ C 326, 3.12.2010, s. 13.
   
      (2)  Ústavné požiadavky neboli oznámené.